Rīgā, 2024. gada 20. decembrī

**LĒMUMS Nr. 67/1-1**

**Par VSIA “Latvijas Sabiedriskais medijs” stratēģiskā ietvara un plāna sabiedriskā pasūtījuma izpildei 2025. gadā apstiprināšanu**

Sabiedrisko elektronisko plašsaziņas līdzekļu padome (turpmāk – Padome), pamatojoties uz:

- Sabiedrisko elektronisko plašsaziņas līdzekļu un to pārvaldības likuma (turpmāk – SEPLPL) 9., 10., 11. un 17. panta pirmās daļas 3.punktu, pārejas noteikumu 10. un 11. punktu,

- ar 2024. gada 20. decembra lēmumu Nr. 65/1-1 apstiprinātajām Sabiedrisko elektronisko plašsaziņas līdzekļu sabiedriskā pasūtījuma vadlīnijām 2023.-2025. gadam un uzdevumiem plāna sagatavošanai 2025. gadam,

- ar 2024. gada 26. septembra Padomes lēmumu Nr. 50/1-1 apstiprināto Sabiedriskā pasūtījuma izstrādes, uzskaites un izpildes uzraudzības kārtības nolikumu,

- VSIA “Latvijas Televīzija” 2024. gada 10. decembra vēstulē Nr. 74/1-5.2, 12. decembra vēstulē Nr. 75/1-5.2, 19. decembra vēstulē Nr.78/1-5.2 iesniegtajiem dokumentiem,

- VSIA “Latvijas Radio” 2024. gada 4. decembra vēstulē Nr. 223/B2-6.3N, 6. decembra vēstulē Nr. 225/B2-6.3N un 9. decembra vēstulē Nr. 132/B2-6.1N iesniegtajiem dokumentiem,

- 2024. gada 18. decembra Apvienotās sabiedrisko elektronisko plašsaziņas līdzekļu VSIA “Latvijas Radio” un VSIA “Latvijas Televīzija” revīzijas komisijas ziņojumu,

un ņemot vērā situāciju, ka:

- SEPLPL 11. panta pirmā daļa nosaka, ka sabiedriskā pasūtījuma gada plāns nākamajam periodam ir apstiprināms līdz 31. decembrim un sabiedriskie elektroniskie plašsaziņas līdzekļi ir sagatavojuši un iesnieguši VSIA “Latvijas Sabiedriskais medijs” budžeta dokumentāciju līdz 19. decembrim;

- Padomes lēmuma pieņemšanas brīdī, 19. decembrī Valsts prezidents ir izsludinājis likumu “Par valsts budžetu 2025. gadam un budžeta ietvaru 2025., 2026. un 2027. gadam” (turpmāk – 2025. gada budžeta ietvara likums), kas stāsies spēkā 2025.gada 1.janvārī, par kura 82. panta (likumprojektā – 80. pants) interpretāciju un piemērošanu Padome ir lūgusi sniegt skaidrojumu Valsts kancelejas Pārresoru koordinācijas departamentam un Saeimas Juridiskajam birojam (Padomes 29.11.2024. vēstule Nr. 82/3-2), attiecībā uz kuru atbildes no minētajām institūcijām lēmuma pieņemšanas brīdī nav saņemtas. Tā kā Padome nav vienojusies par 2025. gada budžeta ietvara likuma 82. panta interpretāciju, kā arī 82. pantā noteiktā izņēmuma attiecībā uz personāla izmaksu palielināšanu piemērošanai var būt nepieciešams Padomes kā sabiedrisko elektronisko plašsaziņas līdzekļu augstākās lēmējinstitūcijas lēmums,

- valsts budžeta dotācijas apmērs tiek plānots atbilstoši likumā “Par valsts budžetu 2025. gadam un budžeta ietvaru 2025., 2026. un 2027. gadam” resora “46. Sabiedriskie elektroniskie plašsaziņas līdzekļi” budžeta programmā “04.00.00 Sabiedriskā pasūtījuma īstenošana Latvijas Sabiedriskajā medijā” paredzētajam,

- VSIA “Latvijas Televīzija” pārvietojamās televīzijas stacijas 8 kameru iegādei un VSIA “Latvijas Televīzija” pārvietojamās televīzijas stacijas 14 kameru iegādei līdzekļi rezervēti budžeta resora “74. Gadskārtējā valsts budžeta izpildes procesā pārdalāmais finansējums” programmā 18.00.00 “Finansējums valsts drošības stiprināšanas pasākumiem”,

- budžeta resora “74. Gadskārtējā valsts budžeta izpildes procesā pārdalāmais finansējums” programmā 09.00.00 “Valsts nozīmes reformas īstenošanai” rezervēti līdzekļi reformas īstenošanai, lai izveidotu apvienotu sabiedrisko mediju,

**nolemj:**

1. Apstiprināt VSIA “Latvijas Sabiedriskais medijs” stratēģisko ietvaru un plānu sabiedriskā pasūtījuma izpildei 2025. gadā lēmuma pielikumā noteiktajā redakcijā.
2. Uzdot VSIA “Latvijas Sabiedriskais medijs” nodrošināt sabiedriskā pasūtījuma 2025. gadam īstenošanu atbilstoši šī lēmuma 1. punktā noteiktajam.
3. Noteikt, ka VSIA “Latvijas Sabiedriskais medijs” stratēģiskais ietvars un plāns sabiedriskā pasūtījuma izpildei 2025. gadā var tikt grozīts pēc likuma “Par valsts budžetu 2025. gadam un budžeta ietvaru 2025., 2026. un 2027. gadam” stāšanās spēkā, Ministru kabineta lēmumiem par budžeta resora “74. Gadskārtējā valsts budžeta izpildes procesā pārdalāmais finansējums” programmās rezervētā finansējuma pārdali un citiem lēmumiem.
4. Nosūtīt šo lēmumu VSIA “Latvijas Televīzija” un VSIA “Latvijas Radio” publicēšanai savās tīmekļa vietnēs.
5. Publicēt VSIA “Latvijas Televīzija” un VSIA “Latvijas Radio”, un Padomes tīmekļa vietnēs šo lēmumu un tā pielikumus – VSIA “Latvijas Sabiedriskais medijs” stratēģiskais ietvars un plāns sabiedriskā pasūtījuma izpildei 2025. gadā; “Sabiedriskā pasūtījuma plāna apjoms un izpilde 2025. gadā”; “Bilances plāns un izpilde 2025. gadā”; “Plānotais peļņas vai zaudējumu aprēķina plāns un izpilde 2025. gadā”; “Naudas plūsmas plāns un izpilde 2025. gadā”; “Iekšējās kvalitātes vadības sistēmas darbības plāns un izpilde 2025. gadā”; “Rīcības plāna valdei mērķu un uzdevumu izpildei kopsavilkums 2025. gadā”.
6. Par lēmuma pieņemšanu informēt Padomes sabiedriski konsultatīvā foruma dalībniekus.
7. Par atbildīgajiem Padomes locekļiem šī lēmuma izpildes kontrolei noteikt Jāni Eglīti un Sanitu Upleju-Jegermani.

Lēmums (bez pielikumiem) ir sagatavots un parakstīts elektroniski uz 3 (trīs) lapām.

Pielikumā:

1. “VSIA “Latvijas Sabiedriskais medijs” stratēģiskais ietvars un plāns sabiedriskā pasūtījuma izpildei 2025. gadā” uz 85 (astoņdesmit piecām) lapām.

2. “Sabiedriskā pasūtījuma plāna apjoms un izpilde 2025. gadā” (*Excel* datne).

3. “Iekšējās kvalitātes vadības sistēmas darbības plāns un izpilde 2025. gadā” uz 8 (astoņām) lapām.

4. “Bilances plāns un izpilde 2025. gadā” (*Excel* datne).

5. “Plānotais peļņas vai zaudējumu aprēķina plāns un izpilde 2025. gadā” (*Excel* datne).

6. “Naudas plūsmas plāns un izpilde 2025. gadā” (*Excel* datne).

7. “Ieguldījumu investīcijās plāns un izpilde 2025. gadā” (*Excel* datne).

8. “Attīstībai plānotais finansējums 2025. - 2028. gadā” (*Excel* datne).

9. “Līdzfinansējumi 2025. gadā” (*Excel* datne).

10. “Rīcības plāna valdei mērķu un uzdevumu izpildei kopsavilkums 2025. gadā” (*Excel* datne).

**Padomes priekšsēdētājs** (*paraksts*)\* **Jānis Siksnis**

\*DOKUMENTS PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU